Η προσέγγιση των ΣΔΙΤ μέσα από το έργο Μαλιακός-Κλειδί:
Creators: name: Αρβελάκη, Βασιλική Γεωργίου
Publisher: name: Aristotle University of Thessaloniki
Year: 2013
Subjects: ΣΔΙΤ
Μαλιακός-Κλειδί
Παραχώρηση
PPP
Maliakos-Kleidi
Concession

description: Τα τελευταία χρόνια παρουσιάστηκε μια κομβική αλλαγή στο πλαίσιο με βάση το οποίο πραγματοποιούνται έργα υποδομών. Το σημείο μεταβολής οριοθετήθηκε με την εφαρμογή των ΣΔΙΤ που συνιστούν μία συνεργασία Δημόσιου και Ιδιωτικού τομέα. Η συγκεκριμένη συνεργασία αποτελεί μία ριζικά διαφορετική φιλοσοφία σε σχέση με την παραδοσιακή επικρατούσα λογική κατά την οποία το Δημόσιο ήταν ο κύριος υπεύθυνος για την υλοποίηση των έργων υποδομής και αποκλειστικός φορέας παροχής υπηρεσιών σε αυτά. Στις ΣΔΙΤ η χρηματοδότηση αναλαμβάνεται από ιδιώτες επενδυτές με αντάλλαγμα την εκχώρησης της οικονομικής «εκμετάλλευσης» και διαχείρισης του έργου μέσω της οποίας επιτυγχάνεται η απόσβεση του κεφαλαίου και η καταγραφή θετικού οικονομικού αποτελέσματος. Η εφαρμογή του προαναφερθέντος πλαισίου προϋπέθετε την προσαρμογή και εναρμόνιση του εθνικού δικαίου με τα αντίστοιχα ευρωπαϊκά. Οι ΣΔΙΤ γνωρίζουν αποδοχή από την κοινή γνώμη και βρίσκουν ευρεία εφαρμογή σε έργα υποδομής και παροχής υπηρεσιών. Προσφέρουν καλύτερο καταμερισμό των κινδύνων, υψηλή τεχνογνωσία, καινοτομία, αυξημένη ανταγωνιστικότητα, ποιότητα και αποτελεσματικότητα που διαφαίνεται στην αυστηρή τήρηση χρονοδιαγραμμάτων και στο βέλτιστο τρόπο κατασκευής και λειτουργίας των έργων, καθώς και επιπλέον χρηματοδοτικούς πόρους εκτός από εκείνους που συνεισφέρει το Δημόσιο. Ωστόσο, οι ΣΔΙΤ έχουν κατηγορηθεί ότι απαιτούν αυξημένα και πολλές φορές δυσανάλογα κονδύλια για την υλοποίηση του έργου, ότι δε γίνεται σωστή κατανομή των κινδύνων, ότι δεν έχουν γίνει σωστές μελέτες, ότι οι συμβάσεις δημιουργούν πολλά κενά ως προς την ερμηνεία τους και γενικά ότι δεν προασπίζεται το δημόσιο συμφέρον αφού δεν είναι πλέον συμφέρουσα οικονομική λύση για την κατασκευή ενός έργου. Βασικό πεδίο αντιρρήσεων συνιστά και η παραχώρησης της εκμετάλλευσης του έργου μετά την ολοκλήρωση της κατασκευής του. Στη συγκεκριμένη εργασία η προσέγγιση και η ανάλυση των ΣΔΙΤ επιχειρήθηκε να γίνει μέσω της σύμβασης για το έργο παραχώρησης Μαλιακός – Κλειδί, το οποίο περιλαμβάνει την ανακατασκευή και αναβάθμιση του υφιστάμενου αυτοκινητοδρόμου, την κατασκευή νέου τμήματος καθώς και την λειτουργία και συντήρηση του για περίοδο 30 ετών. Ειδικότερα στη συγκεκριμένη εργασία: γίνεται μία συνοπτική ιστορική αναδρομή στο θεσμό των ΣΔΙΤ και παρουσιάζονται εισαγωγικές έννοιες, παρουσιάζεται αναλυτικά το υπό εξέταση έργο και η σύμβαση παραχώρησης, πραγματοποιείται λεπτομερής καταγραφή των όρων της σύμβασης και των υποχρεώσεων που απορρέουν από αυτούς για τα εμπλεκόμενα μέρη, γίνεται αναφορά στην πολιτική που εφαρμόζει το Δημόσιο και ο Παραχωρησιούχος σχετικά με την πολιτική διοδίων και στο τέλος πραγματοποιείται χρηματοοικονομική ανάλυση με στοιχεία που συλλέχθηκαν από τη σύμβαση, το διαδίκτυο, από δημοσιεύματα και από το Υπουργείο Υποδομών Μεταφορών και Δικτύων με απώτερο να εκτιμηθεί η οικονομική βιωσιμότητα του έργου.
description: In recent years a key change has been presented in the context under which infrastructure projects take place. The transition point was defined by applying the PPP form which is a collaboration of public and private sector. This cooperation is a radically different philosophy compared to the traditional mainstream sense in which the government was primarily responsible for the implementation of infrastructure projects and exclusive provider of these services. In PPP financing is undertaken by private investors in exchange for the assignment of economic "exploitation" and project management through which are achieved the amortization of capital and recording positive economic effect. The application of the above framework required the adaptation and harmonization of national law with its European counterparts. The PPP knows acceptance by the public and are widely used in infrastructure and services. They offer better risk sharing, high technical expertise, innovation, increased competitiveness, quality and efficacy seen in strict compliance schedules and optimal construction and operation of project , and additional financial resources except those contributed by the government. However though, PPPs have been accused of requiring elevated and often disproportionately funds for the project, that there is no proper allocation of risks, that have not been correct trials, that contracts create many gaps in their interpretation and generally that they do not defend the public interest since it is no longer economically advantageous solution for the construction of a project. Main opposition field constitutes the concession of the project after the completion of construction. In this thesis the approach and analysis of PPP attempted to do by contract for the concession project “Maliakos - Kleidi”, which includes the reconstruction and upgrading of the existing highway, the construction of a new section and the operation and maintenance for a period of 30 years. Specifically in this work the following are included: a brief historical review of the institution of PPP and the presentation of introductory concepts, the presentation in detail the project under consideration and concession, the detailed record of the contract terms and obligations arising from them to the parties involved, a reference to policies employed by the government and the concessionaire on the toll policy and in the end a financial analysis with data collected from the contract, the internet and from publications of the Ministry of Infrastructure, Transport and Networks ultimately to assess the economic viability of project.